b'\n_START_ARTICLE_\nPatajoen kanava\n_START_PARAGRAPH_\nPatajoen kanava on Patalahden ja P\xc3\xa4ij\xc3\xa4nteen Vanhansel\xc3\xa4n yhdist\xc3\xa4v\xc3\xa4 kanava J\xc3\xa4ms\xc3\xa4ss\xc3\xa4. Kanavaa on rakennettu ruoppaamalla Patajokea. Tarkoitus oli rakentaa pienvenekanava, kaksi siltaa, nelj\xc3\xa4 laituria ja sulku._NEWLINE_Hankkeen yleissuunnitelma hyv\xc3\xa4ksyttiin vuonna 2001, itse hanke 2006. Helmikuussa 2007 J\xc3\xa4ms\xc3\xa4n kaupunki antoi hankkeelle aloitusluvan 1,7 miljoonan euron kustannusarviolla. Kustannuksista maksaisi kaupunki puolet, TE-keskus 40 prosenttia ja yritykset 10 prosenttia. Huhtikuuhun menness\xc3\xa4 kanavaa valmistui 420 metri\xc3\xa4 kunnes ty\xc3\xb6t keskeytettiin maan sulamisen takia. Syksyll\xc3\xa4 ty\xc3\xb6t\xc3\xa4 jatkettiin ja sillat ja laiturit saatin asennettua, mutta ty\xc3\xb6t j\xc3\xa4iv\xc3\xa4t taas kesken vuoden vaihteessa. Sulkua rakennettiin m\xc3\xa4rk\xc3\xa4ty\xc3\xb6n\xc3\xa4, mutta sekin j\xc3\xa4i kesken._NEWLINE_Huhtikuussa 2008 kaupunki ei en\xc3\xa4\xc3\xa4 hyv\xc3\xa4ksynyt jatkosuunnitelmia ja ty\xc3\xb6t j\xc3\xa4iv\xc3\xa4t odottamaan rakentamista erillisen\xc3\xa4 urakkana. Vuoden 2009 talousarvioon rahaa ei annettu. Kesken j\xc3\xa4\xc3\xa4nyt ty\xc3\xb6 sai vastuuvapauden syksyll\xc3\xa4 2009.'